Barranco de l'Abet (Basarán)

O barranco de l'Abet (pronunciau /abˈe/, como “abé”) ye un barranco u corso d'augua menor d'Aragón, en o Sobrepuerto, que trescorre por o desapareixiu termin municipal de Basarán, actualment absorviu por o de Broto (Sobrarbe).

Ye un afluent d'o río Forcos u barranco d'a Glera por a dreita, y salva un deslivel de bels centenars de metros a traviés de la man pocina d'a valle d'Otal que se conoix como paco de Bergua, entre Bergua y Basarán. O sender que tradicionalment une istes dos nuclios de población, por o paco, i fa un vado chusto en pasando por o costau d'un salto d'augua particular, bien reconoixible por as formacions de tosca que se i troba.

 Se veiga tamién 

Río Forcos.
Barranco de Bergazo.
Barranco de Grixal.
Barranco de la Fuent de Basarán.

Categoría:Barrancos d'a provincia de Uesca
Categoría:Barrancos de Sobrarbe
Categoría:Afluents d'o río Forcos
Categoría:Sobrepuerto